Jarlsø Verft

A/S Jarlsø Verft var et skipsverft på øya Jersøy (Jarlsø) i daværende Sem kommune, nå Tønsberg kommune. Det ble etablert i 1915 av skipsreder Lorentz Bruun, konsul Finn Bugge, konsul Harald Krogh-Hansen og direktør K. Meldahl. Administrerende direktør var Johs. O. Sandberg. Verftet ble nedlagt høsten 1929, de siste tre årene med Olaf Backe som disponent.

Selskapet ervervet i 1915 Chr. H. Christophersens verksted på Husvik og øya Jersøy. Verkstedet på Husvik ble flyttet til verftet på Jersøy, og det ble oppført plateverksted, maskinverksted, lager, kontorer, flere mindre bygninger og arbeiderboliger. I 1919 var rundt 300 personer i arbeid ved verftet.

I verftets 15 år lange historie ble det bygget fem lastebåter og om lag 20 hvalbåter. I tillegg var hvalkokerier blitt ominnredet, og det var levert store mengder hvalfangstutstyr.

Bedriftens aktiva ble i 1931 overtatt for kr. 165 000 av et nytt selskap, Jarlsø Verft A/S. Fram til 1937 ble verftet benyttet til skipsopphugging, men som følge av prisstigningen på skip og eksportforbud opphørte denne aktiviteten i 1937. Senere fortsatte bedriften med kjøp og salg av hvalfangstutstyr, maskiner til skip og annet. I 1949 kjøpte Kaldnes Mekaniske Verksted i Tønsberg selskapet. Senere ble bedriften omgjort til et moderne jernstøperi.

 Skipsliste 

 Byggenr. Navn Skipstype År Tonnasje Rederi Bilde2 «Ala» DS 1916 1300 tdw E. B. Aaby, Oslo 4 «Bør» DS 1918 1325 tdw A/S Færder (Fred. Olsen), Oslo 150px5 «Ursa» DS 1923 2450 A/B Transmarin (Bernhard Ingelsson), Helsingborg, Sverige 7 «Weddell» HVB 1923 217 brt, 77 nrt A/S Hektor (N. Bugge), Tønsberg 125px8 «Morote» HVB 1924 219 brt, 77 nrt Cia. Ballenera ( Bugge & von der Lippe, Tønsberg), Algeciras, Spania 11 «Powell» HVB 1924 218 brt, 82 nrt A/S Hektor (Nils Bugge), Tønsberg 12 «Lobito» HVB 1925 221 brt Hvalfanger-IS Praia Amelia (Knut Knutsen O.A.S.), Haugesund 125px13 «Smith» HVB 1925 221 brt, 83 nrt A/S Hektor (Nils Bugge), Tønsberg 125px14 «Lorentz Bruun» HVB 1925 220 brt, 83 nrt A/S South Atlantic Whaling (Lorentz Bruun), Tønsberg 15 «William Wilson» HVB 1925 221 brt, 77 nrt Hvalfangerselskapet Antarctic A/S (Bruun & von der Lippe), Tønsberg 16 «Port Stanley» HVB 1925 221 brt, 83 nrt A/S Hektor (Nils Bugge), Tønsberg 17 «Belgica» HVB 1925 221 brt, 83 nrt A/S Hektor (Nils Bugge), Tønsberg 125px18 «Ross 1» HVB 1925 218 brt, 82 nrt A/S Hektor (Nils Bugge), Tønsberg 125px19 «Leslie» HVB 1926  Cia. Ballenera Espanola SA, Algeciras, Spania 125px21 «Kai» HVB 1926 276 brt, 98 nrt A/S Hektor (Nils Bugge), Tønsberg 22 «Gos 1» HVB 1927 274 brt., 96 nrt A/S Hvalfangerselskap Pelagos (Bruun & von der Lippe), Tønsberg 23 «Star IX» HVB 1927 223 brt, 76 nrt Hvalfanger-A/S Rosshavet (Johan Rasmussen og Magnus Konow), Sandefjord 125px24 «Hektor 3» HVB 1929 233 brt, 80 nrt Hektoria Ltd. (N.Bugge, Tønsberg), London 25 «Hektor 5» HVB 1929 233 brt, 80 nrt Hektoria Ltd. (N.Bugge, Tønsberg), London 125px26 «Hektor 7» HVB 1929 233 brt, 80 nrt A/S Hektor (Nils Bugge), Tønsberg 125px

 Kilder 
Svendsen, H. Blom: Sem og Slagen - en bygdebok. Bind 2, Kulturhistorie, del 2. «Jarlsøy Verft A/S  Jersøy». Tønsberg, 1963
A/S Jarlsø Verft Lardex.net

Kategori:Norske skipsverft
Kategori:Næringsliv i Tønsberg
Kategori:Selskaper etablert i 1915
Kategori:Selskaper opphørt i 1929
Kategori:1915 i Norge
Kategori:Artikler i sjøfart-prosjektet